Samarqand viloyatining Urgut tumanida erkak kishining jasadi topildi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda. Qayd etilishicha, 5 fevral kuni soat 15:30larda Urgut tumani Bahrin MFY Qo‘rg‘oncha qishlog‘i hududidan oqib o‘tuvchi soy ko‘prigi tagidan shu qishloqda yashagan, 1989 yilda tug‘ilgan G‘.Yu.ning tashqi ko‘rinishidan jarohatsiz jasadi topilgan. Ayni damda surishtiruv ishlari olib borilayotgani aytiladi.